CELEX: 32010R0631
Language: ro
Date: 2010-07-16 00:00:00
Title: Regulamentul (UE) nr. 631/2010 al Comisiei din 16 iulie 2010 privind eliberarea licențelor de import de usturoi în subperioada 1 septembrie 2010 – 30 noiembrie 2010

17.7.2010   
            
            
               RO
            
            
               Jurnalul Oficial al Uniunii Europene
            
            
               L 184/4
            
         REGULAMENTUL (UE) NR. 631/2010 AL COMISIEI
   din 16 iulie 2010
   privind eliberarea licențelor de import de usturoi în subperioada 1 septembrie 2010–30 noiembrie 2010
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   întrucât:
   
               (1)
            
            
               Regulamentul (CE) nr. 341/2007 al Comisiei (3) prevede deschiderea și modul de gestionare a contingentelor tarifare și instituie un sistem de licențe de import și certificate de origine pentru usturoi și alte produse agricole importate din țări terțe.
            
         
               (2)
            
            
               Cantitățile pentru care importatorii tradiționali și noii importatori au depus cereri de licență „A” în primele șapte zile ale lunii iulie 2010, în conformitate cu articolul 10 alineatul (1) din Regulamentul (CE) nr. 341/2007, depășesc cantitățile disponibile pentru produsele provenind din China și din toate țările terțe altele decât China și Argentina.
            
         
               (3)
            
            
               Prin urmare, în conformitate cu articolul 7 alineatul (2) din Regulamentul (CE) nr. 1301/2006, este necesar să se stabilească în ce măsură se pot accepta cererile de licență „A” transmise Comisiei până la data de 14 a lunii iulie 2010 cel târziu în conformitate cu articolul 12 din Regulamentul (CE) nr. 341/2007.
            
         
               (4)
            
            
               Pentru a se asigura managementul eficace al procedurii de eliberare a licențelor de import, prezentul regulament trebuie să intre în vigoare imediat după publicare.
            
         ADOPTĂ PREZENTUL REGULAMENT:
   Articolul 1
   Cererile de licență de import „A” depuse în conformitate cu articolul 10 alineatul (1) din Regulamentul (CE) nr. 341/2007 în primele șapte zile ale lunii iulie 2010 și transmise Comisiei cel târziu până la data de 14 a lunii iulie 2010 se acceptă în conformitate cu procentele din cantitățile solicitate indicate în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 iulie 2010.
      
         
            Pentru Comisie, pentru președinte
         
         Jean-Luc DEMARTY
         
            Director general pentru agricultură și dezvoltare rurală
         
      
   
   
      (1)  JO L 299, 16.11.2007, p. 1.
   
      (2)  JO L 238, 1.9.2006, p. 13.
   
      (3)  JO L 90, 30.3.2007, p. 12.
   
      ANEXĂ
      
                  Origine
               
               
                  Număr de ordine
               
               
                  Coeficient de atribuire
               
            
                  Argentina
               
            
                  
                              —
                           
                           
                              Importatori tradiționali
                           
                        
               
                  09.4104
               
               
                  X
               
            
                  
                              —
                           
                           
                              Noi importatori
                           
                        
               
                  09.4099
               
               
                  X
               
            
                  China
               
            
                  
                              —
                           
                           
                              Importatori tradiționali
                           
                        
               
                  09.4105
               
               
                  18,265014 %
               
            
                  
                              —
                           
                           
                              Noi importatori
                           
                        
               
                  09.4100
               
               
                  0,381896 %
               
            
                  Alte țări terțe
               
            
                  
                              —
                           
                           
                              Importatori tradiționali
                           
                        
               
                  09.4106
               
               
                  100 %
               
            
                  
                              —
                           
                           
                              Noi importatori
                           
                        
               
                  09.4102
               
               
                  89,361808 %
               
            
                  
                              „X
                           
                           
                              :
                           
                           
                              Pentru această origine, nu există contingent pentru sub-perioada în cauză.”